«Roma» A Seriyada ikkinchi o‘ringa ko‘tarilib oldi

«Roma» futbol klubi Italiya chempionatining 23-turi doirasida «Fiorentina»ni yirik hisobda mag‘lubiyatga uchratdi. Rimdagi «Olimpiko» stadionida kechgan bellashuv 4:0 hisobida o‘z yakuniga yetdi.
Rim klubi safida hujumchi Edin Jyeko dubl qayd etgan bo‘lsa, himoyachi Federiko Fasio va xavbek Raja Naynggolan bittadan to‘p kiritdi.
«Roma» 50 ochko bilan A Seriya turnir jadvalining ikkinchi o‘rniga ko‘tarilib oldi. «Fiorentina» (37) esa sakkizinchi pog‘onada bormoqda.